— Шчыра кажучы, гэта пытанне, у якім менавіта я не надта разбіраюся, таму што асабліва я не падзяляю на такія плыні. Для мяне падзялення на беларускамоўную і рускамоўную плыні не існуе. Я так парашыў для сябе ўжо даўна. Я падзяляю на тых, хто добра гэта робіць і не надта. Якая розніца, на якой мове чалавек піша!? Калі ён гэта робіць добра — то цудоўна. Некаторыя пішуць на розных мовах і ўсё нармальна! Я лічу, што гэта штучнае падзяленне. Яно нам дасталося ад часоў Савецкага Саюза і яшчэ, можа, нават раней… Другое пытанне, што той, хто не размаўляе на сваей мове, той абкрадае сябе, але гэта абсалютна іншае пытанне, якое я тут і не стаў бы нават ставіць.